ართურ ნაპოლეონ რეიმონდ რობინსონი
ართურ ნაპოლეონ რეიმონდ რობინსონი (ინგლ. Arthur Napoleon Raymond Robinson; დ. 16 დეკემბერი, 1926 — გ. 9 აპრილი, 2014, პორტ-ოვ-სპეინი, ტრინიდადი და ტობაგო) — ტრინიდადი და ტობაგოს მესამე პრეზიდენტი 1997 წლის 19 მარტიდან 2003 წლის 17 მარტამდე. დაიბადა კალდერ-ჰოლში, ტობაგო, მისი მშობლები იყვნენ იზაბელა და ჯეიმზ რობინსონები. დაამთავრა ლონდონისა (1949) და ოქსფორდის უნივერსიტეტები (1955). 1961 წლიდან იყო ტრინიდადი და ტობაგოს პარლამენტის დეპუტატი. იყო ქვეყნის პირველი ფინანსთა მინისტრი, შემდეგ საგარეო საქმეთა მინისტრი, 1986 წლის 18 დეკემბრიდან 1991 წლის 17 დეკემბრამდე იყო პრემიერ-მინისტრი.